**ՈՒՂԵՐՁ**

«Մայրերի ափի մեջ պետք է փնտրել ազգերի ճակատագիրը». Նժդեհի այս պատգամը միշտ արդիական է:

Ապրիլի 7-ին Հայ Առաքելական Սուրբ Եկեղեցին նշում է Ս.Մարիամ Աստվածածնի Ավետման տոնը, որն էլ ամբողջացնելով Հայաստանում նշում ենք մայրության և գեղեցկության տոն:

Մայրերն արդեն իսկ գեղեցիկ են ու օրհնված, նրանք են մոլորակի շարժիչ ուժն ու մարդկության զարգացման հիմքը:

Մայրերի դերն անգնահատելի է հայ հասարակության կայացման գործում՝ որպես ընտանիքում և հասարակությունում խաղաղության, համերաշխության, իրավահավասարության, քաղաքակրթության ջատագովների:

Մայրերի անկոտրում կամքի ու հավատի շնորհիվ ենք պահպանել մեր մի բուռ հայրենիքը, նրանց արցունքների գնով ենք ոտքի կանգնել ու շարունակել ապրել: Նրանց անձնվիրության օրինակով ենք հասկացել, որ հայրենիքից թանկ բան չկա աշխարհում:

Շնորհավորում եմ բոլոր կանանց ու մայրերին այս ծաղկաբույր ու խորհրդանշական տոնի առթիվ, ուզում եմ ապրիլի 7-ը չդառնա այսպես կոչված «կանանց միամսյակի» վերջը, ուզում եմ ապրիլի 7-ն իր կարևոր գաղափարներով տարածվի օրացույցի 365 օրերի վրա:

Սիրելի՛ մայրեր, ապրե՛ք երկար, առողջ, երջանիկ, վայելե՛ք ձեր զավակների սերն ու հոգատարությունը, եղե՛ք բարձրագույն օրինակներ նրանց համար, շարունակե՛ք սեր սփռել ձեր շուրջն ու բոլորին ցույց տալ, որ հենց ձեր ափերի մեջ է բոլորիս ճակատագիրը:

Խորնարհումս ու հարգանքս ձեզ:

**Չարենցավան համայնքի ղեկավար Հակոբ Շահգալդյան**